Tiltale for voldtægt efter straffelovens § 216, stk. 1. Påstand om erstatning
Ret: Retten i Odense (1. instans)
Faggruppe: Straffesag — Almindelig domsmandssag
Sagsemner: Seksual forbrydelser;

/

RETTEN I ODENSE - 11.afdeling

D O M

afsagt den 25. maj 2022

Rettens nr. 11-1296/2022
Politiets nr. 2300-72305-00113-21

Anklagemyndigheden
mod
Tiltalte
CPR nummer (Født 1995)

Der har medvirket domsmænd ved behandlingen af denne sag.

Anklageskrift er modtaget den 15. februar 2022.

Tiltalte er tiltalt for

overtrædelse af straffelovens § 216, stk. 1, voldtægt,
ved den 28. november 2021 omkring kl. 02.10 på Adresse i Odense, at have
øvet vold mod og voldtaget Forurettede, idet han tildelte hende 4-5 slag i
hovedet, hvorefter han pressede hende ned i en seng og herefter gennemførte
vaginalt samleje med hende, selv om hun sagde stop, nej eller lignende.

Påstande

Anklagemyndigheden har nedlagt påstand om fængsel.

Tiltalte har nægtet sig skyldig.

Advokat Annette Petersen har på vegne Forurettede nedlagt påstand om
erstatning på 129.735,10 kr.heraf 13.760 kr. i foreløbig svie & smerte og
15.975,10 kr. i foreløbigt tabt arbejdsfortjeneste, subsidiært i det mindste
tortgodtgørelsen på 100.000 kr.

Tiltalte har bestridt erstatningspligten og erstatningskravets størrelse.

Sagens oplysninger

Tiltalte har i grundlovsforhøret den 28. november 2021 af-givet følgende
forklaring:

"Sigtede forklarede, at han i nat var i byen i Odense på klubben "Butchers"

Std 75284



/

side 2

sammen med nogle drenge, der, som han, har været med i TV-program. Han var
bl.a. sammen med Person 1, Person 2, Person 3, Vidne 1 og flere andre. De var
ca. otte personer sammen, inden der se-nere kom syv veninder og tilsluttede sig
selskabet. De havde ikke taget stof-fer inden byturen. Han havde drukket, men
var ikke fuld. De var helt almin-delige gæster.

De ankom til Butchers omkring midnat. Stemningen var god og hyggelig.
Nogle af vennerne bor i Spanien, og de havde ikke set hinanden længe. De
mødte mange piger på Butchers. Som altid fik de megen opmærksomhed i
byen. Han traf Forurettede og dennes veninde Vidne 2. Han kendte dem ikke i
for-vejen. Pigerne vidste, hvem de var. Vidne 1 havde mest fokus på
Forurettede inde på klubben, hvor de kyssede. Han var mest interesseret i Vidne
2. De havde et bord i klubben, hvor de alle fire sad. De talte om at tage hjem til
en af pigerne. Han drak alkohol og havde fået for meget til at kunne køre bil,
men han var rimelig klar i hovedet. Han tog ikke stoffer i klubben.

Pigerne virkede varme og liderlige. Der var god stemning, og de kunne føre en
normal samtale. De hyggede sig og lavede sjov. Person 1 havde tidli-gere på
aftenen taget fat i sigtede for at sige, at sigtede ikke måtte give deres sprut til
andre i klubben. Han har derfor ikke serveret alkohol for pigerne.

Han, Vidne 1, Forurettede og Vidne 2 forlod klubben for at tage hjem til en af
pigerne for at have sex. De talte om, at de skulle i seng sammen og have en
"firkant", hvor pigerne skulle gå på skift mellem ham og Vidne 1. De vidste
alle, hvad der skulle ske.

Diskoteket lå nok omkring 10 minutters gang fra lejligheden. På vej derhen var
stemningen god og flirtende. Han fik et "blow job" af Forurettede på vej hen til
lejligheden. Han var rimeligt hurtigt inde i Forurettedes lejlighed og fik tøjet af
og havde sex med Vidne 2. Vidne 1 var der ikke, mens han havde sex med
Vidne 2, men sigtede kaldte på ham, for at han kunne komme og være med.
Han ved ikke, hvor Forurettede var på dette tidspunkt. Hun var nok inde på det
andet værelse. Han havde sex med Vidne 2 i under fem min. Det stoppede, fordi
de alle skulle være sammen. Vidne 1 overtog på Vidne 2, og han gik med
Forurettede ind på et andet værelse.

Han tog tøjet af Forurettede og spurgte, om hun var til hård sex, hvilket hun
sagde ja til. Han er selv til hård sex og kan godt lide at slå piger, når han har sex
med dem. Han tilpasser det den enkelte pige; nogle kan lide det meget hårdt,
nogle blidere. Forurettede lå på ryggen på sengen, da han stod lænet henover
hen-de og trængte op i hende. De havde således ansigterne mod hinanden.
Heref-ter gav han hende en lussing i ansigtet. Det var et lille slag med flad
hånd. Hun sagde ikke noget til slaget. Han vendte hende om, så hun lå på
maven, og tog hende bagfra. Måske nåede han at være oppe i hende, inden han
trak hende tilbage. Hun faldt på gulvet. Det var et uheld. Han mener ikke, at han
slog hende, mens hun lå på maven. Det hele gik meget stærkt. Han har ikke



/

side 3

hørt hende sige nej. Det var en fejl, at hun faldt på gulvet, hvilket han også
undskyldte for. Det var ikke meningen. Der var blod, og han undskyldte til
hende, men hun begyndte at råbe og skrige ad ham. Han tror, at hun blev
chokeret af blodet. Hun spurgte, hvad fanden der skete, og talte om at an-melde
det. Hun råbte ikke om hjælp.

Han gik ind til Vidne 1 og Vidne 2 og talte med dem. Forurettede blev på væ-
relset, og han kom ikke tilbage til hende. Han sagde til Vidne 1 og Vidne 2, at
han ikke vidste, hvad han skulle gøre herfra. Han talte med Vidne 2 i gangen.
De talte om, hvad han skulle gøre. Vidne 2 sagde, at det var bedst han gik, og så
forlod han lejligheden. Han var selv meget chokeret over situatio-nen. Det var
ikke med vilje, at Forurettede faldt på gulvet. Han spurgte Vidne 2 til råds og
besluttede sig for at gå. Han havde også en kæreste, der gjorde, at han ikke
skulle være der længere. Han havde givet Vidne 2 sine kontaktoplys-ninger,
inden han gik tilbage til Butchers.

Han talte med med Person 1 om, at han havde haft sex med en pige, da han kom
tilbage på Butchers. Han sagde ikke noget om, at pigen var kommet til skade.
Han husker ikke, hvem han ellers snakkede med, da han kom tilba-ge. Han
festede bare videre. Han var på diskoteket i måske en times tid, in-den han blev
anholdt. Vidne 1 gik ikke med ham tilbage til Butchers. Han skrev lidt til Vidne
1, men de nåede ikke at tale sammen, efter han havde forladt lejligheden.

....

Sigtede forklarede videre, at Vidne 1 sagde til ham, at han ville få styr på
situationen i lejligheden, og derfor gik sigtede derfra.

På forsvarerens spørgsmål forklarede sigtede, at han gav Forurettede en lussing,
hvorefter han vendte hende om på maven og trak hende til sig. Han ved ikke,
om hun ramte sengekanten eller gulvet, da hun slog sig. Han var ikke fokuse-ret
på andet end at have sex med hende. Da hun råbte, skældte hun ham ud. Han
har ikke opfattet, at Forurettede råbte om hjælp. Han gik selv ud til de andre for
at få hjælp. De andre havde sex i stuen, men gik herefter ind til Forurettede.
Han kunne se, at Forurettede blødte og råbte ad ham, hvorfor han ikke prøvede
få styr på situationen. De nåede aldrig at være sammen alle fire.

....

Sigtedes forklarede supplerende, at han slog med venstre hånd, og at
Forurettedes skade i munden må stamme fra faldet."

Han har under hovedforhandlingen den 23. maj 2022 forklaret, at han selv tog
sit eget tøj af, og Forurettede tog selv sit tøj af. Han forklarede, at han har del-
taget i reality tv on/off i flere år, blandt andet TV-program, som han vandt i
Årstal. Han er et kendt ansigt, når han går i byen. Pigerne, Forurettede og Vidne
2,



/

side 4

genkendte ham den pågældende aften. Vidne 1 har også deltaget i TV-program.
Det var vist sæsonen et år efter, tiltalte havde deltaget. Den på-gældende nat
sluttede Forurettede og Vidne 2 sig til tiltaltes selskab, og de blev eni-ge om, at
han, Vidne 1, Vidne 2 og Forurettede skulle tage hjem til Forurettedes lejlighed
og have sex. Han fik et blowjob af Forurettede på vejen fra eButcher's til hendes
lejlighed. Han husker ikke præcist, hvor det foregik. De første, der kom ind i
Forurettedes lejlighed, var ham, Forurettede og Vidne 2. Vidne 1 kunne ikke
finde ud af at få sine sko af, så han blev lidt længere i gangen. Tiltalte var
sammen med Vidne 2 i stuen i nærheden af sofaen. Tiltalte åbnede døren og
spurgte, hvor Vidne 1 blev af. De var sammen med pigerne samtidigt. Han var i
lejligheden i ca. i alt 15 minutter. Efter han havde været sammen med Vidne 2,
gik tiltalte ind i soveværelset, hvor han var sammen med Forurettede. I løbet af
aftenen virke-de Forurettede meget begejstret og "oppe at køre". Hun var til at
snakke med. Hun sagde blandet andet, at hun var til hård sex. En tilsvarende
snak havde han ikke med Vidne 2. Det er rigtigt, at han spurgte Forurettede, om
hun var til hård sex. Hård sex er individuelt fra person til person. Det kan være
slag, en lus-sing eller højt tempo. Han spurgte, om hun om var til hård sex, og
Forurettede sag-de, at det kunne hun godt lide. Man slår jo ikke en person første
gang, man er sammen. Man er mere påpasselig. Hans opfattelse var, at de var
enige om, at der skulle være hård sex. Hård sex mellem de to ville bestå i en
lussing el-ler et slag i numsen. Hvis personen siger nej, lader man være med at
gøre mere. Der var her tale en om enkelt lussing. Forurettede faldt ned af
sengen, og det er derfor, hun bagefter havde skader.

Foreholdt side 19, fotos af sengen, har tiltalte forklaret, at han stod op, og
Forurettede lå fladt ned på maven, da han tog hende bagfra. Forurettede havde
hovedet rettet mod væggen. Da tiltalte trak Forurettede bagud hen imod sig,
mistede Forurettede grebet og faldt ned på gulvet. Denne positioner som en
slags "trillebør". Da han trak i hende, havde Forurettede hænderne på
madrassen eller sengekanten. Han tror, at hun kom til skade på grund af faldet.
Han ved ikke, om hun slog hovedet på sengekanten eller i gulvet. Han så ikke
præcist, hvordan hun ram-te. Efter hun havde slået sig, husker han ikke helt
deres snak. Han var i tvivl om, hvorvidt han skulle fortsætte eller ej. Han så, at
hun blødte, og hun be-gyndte at råbe, at hun ville anmelde ham. Han tænkte, at
det ville han ikke være med til, idet der havde været samtykke til sex. Han følte
sig ikke vel-kommen i lejligheden mere, nu når han var i en piges lejlighed, og
hun ville anmelde ham. Han talte med Vidne 2 og Vidne 1 om, hvad han skulle
gøre. Han hørte ikke, at der blev talt om, at politiet skulle kontaktes. Vidne 2
sagde, at det var bedst, at han forlod lejligheden.

Foreholdt, at Forurettede har forklaret, at han har slået hende fire-fem gange,
før de havde sex, fastholdt tiltalte, at han ikke har slået Forurettede. Det kunne
han ik-ke finde på. Hvis hun forklarer det, er det noget, hun finder på.

Da Forurettede råbte, kom Vidne 2 og Vidne 1 med det samme. Tiltalte tog
bukser og skjorte på. Han var ved at tage tøj på, da Vidne 2 og Vidne 1 var på
vej ind på værelset.



/

side 5

Foreholdt at han tidligere har forklaret, at han gik ind i stuen til Vidne 2 og
Vidne 1, har han forklaret, at han i dag mener, at han var på vej ud i gangen, da
Vidne 2 og Vidne 1 kom. Han valgte at forlade lejligheden. Han var i lejlig-
heden ialt i 15 minutter. Det gik meget stærkt. Da han gik derfra, tænkte han, at
det havde været en meget ubehagelig oplevelse. Han gik tilbage til But-cher's,
hvor han blev anholdt kl. 04.02.

Tiltalte har forklaret, at det er normalt, at han og vennerne får meget op-
mærksomhed, og derfor drikker man normalt først, efter man har været sam-
men med nogen. Han havde den pågældende aften drukket shots. Han har
familie, han er en offentlig person, og der er en masse drenge, der ser op til
ham. Han ved, at han er et forbillede, og han ønsker ikke, at det skal komme ud
i pressen. Han forholder sig derfor ikke til spørgsmålene om stoffer.

Tiltalte har forklaret, at han bor i Spanien. Han er mødt op, selvom der ikke er
lovligt forkyndt for ham. Hans ærlige mening og holdning til Forurettedes for-
klaring til, at hun er blevet udsat for voldtægt, er, at Forurettede har ødelagt
hans liv, og det uanset udfaldet af sagen. Han ved, hvad der er rigtigt og forkert,
og han har ingen forståelse for hendes forklaring. Om det er for at få op-
mærksomhed eller hvad. Det har ikke været en sjov tid. Han forstår ikke, hvad
hun vil få ud af det her.

Forespurgt af forsvareren har tiltalte forklaret, at han har boet i Spanien si-den
juli 2021. Han var i Danmark i november 2021. Hans plan var at være i
Danmark en gang om måneden, men det er ikke så rart mere på grund af denne
sag. Han har venner både fra TV-program og Færøerne, og det er dem, han går i
byen med, når han er i Danmark. De er normalt 5-10 personer sammen i byen,
og der er meget opmærksomhed omkring dem. Det er ikke første gang, han
prøver trekanter og firkanter. Der er ikke meget arbejde i få fat i pigerne. Det er
nemt. Han har prøvet det flere gange. Han talte med Forurettede på Butcher's.
De talte om hård sex på vejen hjem til Forurettedes lejlighed. Forurettede lød
som begejstret. De havde først sex i missionærstilling, hvorefter han vendte
hende rundt og trak hende hen til sig. Der var ikke dyne på sengen. Han bruger
aldrig dyne i forbindelse med sex. Han husker ikke, hvem der fjernede dynen.
Det er normalt ham, der kaster dynen væk. Sengen så ud som på billede 8 i
fotomappen. Han lever af at arbejde som coach. Han hjælper unge mennesker
on line. Han træner fysisk seks gange om ugen.

Forespurgt om, hvis han slog forsvareren med knyttet næve, hvordan forsva-
reren så ville se ud. Tiltalte er fysisk stærk. Hvis han skulle have slået en per-
son fire-fem gange i ansigtet med knyttet næve, ville man ikke nøjes med
bagefter at have et sår ved læben.

Tiltalte har forklaret, at tiltalen mod ham har gjort, at han har mistet en mas-se
reklameindtægter på Instagram. Han lever af sit navn, kampagner/rekla-mer
m.m., og det er gået i vasken, og han har mistet store sponsorater, erun-der
Amazon, på grund af sagen. Tiltalen har ødelagt alt for ham.



/

side 6

Anklageren har understreget, at der ikke er nævnt knytnæveslag i anklagesk-
riftet.

Forespurgt om tiltalte altid fjerner dyner, har han forklaret, at han ikke kan have
sex på dyner. Han kan ikke specifikt huske, om han fjernede dynen den
pågældende nat. Efter nærmere eftertanke forklarede han nu, at han godt kan
huske, at han fjernede dynen. Han har ikke taget dynen og båret den ind i stuen.

Forurettede har afgivet forklaring for lukkede døre og har forklaret, at [
Dørlukning ]



/

side 7

[ Dørlukning ]



/

side 8

[ Dørlukning ]



/

side 9

[ Dørlukning ]



/

side 10

[ Dørlukning ]



/

side 11

[ Dørlukning ]

Vidnet professor Vidne 3 har vedstået sin erklæring af 12. april 2022. Han har
supplerende forklaret, at håndbagen er placeret på indersiden af hånden
nedenfor lillefingeren. Der er ikke tegn på, at der er slået med er en flad hånd.
En lussing vil ofte afsætte aflange mærker efter fingrene. Det er sandsynligt, at
det skyldes et traume, der ikke er så hårdt, at det har givet hu-dafskrabninger.

Foreholdt foto 7, fil 1, side 18, i fotomappen, hvor vidnet kan se gulvet, hvor
episoden har fundet sted, har vidnet forklaret, at det er mindre sandsynligt, at
skaderne i hovedet er sket ved et fald. Det forhold, at det kun er lige om-kring
læben og kinden, der er lokale skader, gør det mest sandsynligt, at det er et slag.

Forevist sengen er det ikke sandsynligt, at skaderne er sket hverken ved træ-
pladen på sengekanten eller -skuffen eller gulvet. Det ville helt klart have gi-vet
en hudafskrabning. En kant ville give et aflangt traume.

Forespurgt vil han ikke udelukke, at der kan have været tale om en fald, men
han vil tro, at det er foregået ved slag. Det passer bedst med slag med knyttet
hånd, herunder håndbagen.

Forespurgt af forsvareren om, hvorvidt der kan være blevet slået med åben
hånd, har han forklaret, at der kan det godt være med åben hånd, der er ble-vet
slået, men altså truffet med håndbagen. I forhold til traumerne kan det gøre en
forskel, hvis man har haft ring på. Der er ikke noget, der tyder på, at man har
haft ring på i dette tilfælde. Ofte vil slag med en ring afsætte et "stempel"
svarende til ringens overfladeudformning.



/

side 12

Vidne 1 har forklaret, at han den pågældende aften var i byen med Tiltalte. De
havde lært hinanden at kende i sommeren 2021. De var sam-men med nogle
andre kendte i byen på Butcher's i Odense. I løbet af aftenen stødte Forurettede
og Vidne 2 til selskabet. De kendte dem ikke i forvejen. Da de tog afsted fra
Butcher's til Forurettedes lejlighed, var der ikke nogen tvivl om, at de tog hen i
lejligheden for at have sex enten som par, eller også ville de skif-te lidt. Som
han husker det, blev der talt om det. Han husker, at han gik med armene
omkring Forurettede og Vidne 2's hals med en hånd på hver deres bryster. Han
husker ikke, hvor lang tid gåturen tog. Det skal nok passe, den tog 10-15
minutter. Der var helt klart en stemning om, at der skulle ske noget sek-suelt
imellem dem. Han husker ikke, at der skete noget seksuelt på vejen hjem. Han
husker heller ikke, hvad der blev snakket om på vejen hjem. Som han husker
det, havde Tiltalte og Forurettede ikke sex på vejen hjem. Han var me-get fuld.
Han kan ikke huske, at Forurettede gav Tiltalte et blowjob på turen til
Forurettedes lejlighed. Han havde utrolig svært ved at få skoene af, så han var
den sid-ste, der kom ind i stuen. Da han kom ind i lejligheden, lå Vidne 2 klar
på sofa-en, og han sprang ind i akten.

Forevist foto af sofaen, fil 1, side 25, har vidnet forklaret, at det var den sofa,
der var tale om. Han husker ikke, om Forurettede og Tiltalte var tilstede. Det
næ-ste, han husker, var, at da han og Vidne 2 havde sex, kunne han høre sexlyde
og stønnen inde fra værelset, men de reagerede først, da de hørte et "Ej" eller
"AV". Inden da havde de kunnet høre klaskelyde og Forurettede stønne. Han
hørte et "AV" eller "Ej". Han husker ikke, hvor længe han var sammen med
Vidne 2, før han hørte noget fra soveværelset. Der gik måske et minut eller to
fra klas-kelydene til "AV" eller "Ej". Han og Vidne 2 reagerede og gik ind på
værelset. Der mødte ham et syn, hvor der var blod på gulvet. Forurettede sad
sammenkrøbet og havde blod ud over sig. Forurettede protesterede og sagde,
"Han har slået mig, han har slået mig." Tiltalte sagde, at det var ikke det, der
skete. Tiltalte mente dermed selvfølgelig, at han ikke havde slået hende. Vidnet
havde indtryk af, at der var sket et uheld. At Tiltalte havde givet hende en
lussing, og hun hav-de drejet hovedet, og det var blevet lidt mere voldsomt, end
meningen havde været. Ikke at han havde slået hende. Han troede ikke, at hun
var blevet overfaldet. Han har tidligere været sammen med Tiltalte og andre
piger, hvor der har været hård sex, og der har det ikke været sket skader. Tanken
om vold strejfede ham. Han flyttede fokus på Forurettede, og hun var meget
"oppe at køre." Hun var skiftevis sur og ked af det. Han kom med et glas kakao
til hende. Forurettede sagde, at de skulle ringe til politiet. Han mener, at Vidne 2
ringe-de til politiet. Han husker ikke helt hvordan og hvorledes, men Tiltalte
forlod lejligheden. Vidnet syntes, at det var voldsomt, at der blev ringet efter
politi-et. I forhold til hans mavefornemmelse synes han, at det var voldsomt, at
der blev ringet efter politiet, når der var tale om et uheld. Forurettede var nøgen,
og han mener, at de hentede et tæppe, der blev lagt om hende.

Forevist billede af sofa har vidnet forklaret, at han mener, at de forlod værel-set
på grund af, at der var meget blod. Han husker det som om, at Forurettede
havde dynen omkring sig, da politiet kom. Han husker ikke, om han har fjer-



/

side 13

net dynen fra soveværelset. Han husker ikke, om der var en dyne på sengen. Da
politiet kom, havde Tiltalte forladt lejligheden.

Næste gang, han så Tiltalte, var i København, hvor han skulle aflevere en tas-ke
til ham.

Efter politiet havde været i lejligheden, tog han tilbage til Butcher's, men de
andre var taget væk derfra. Han synes, at der blev kørt en stemning op af
Forurettede. Han og Vidne 2 var sammen om at forsøge at berolige hende. Han
hu-sker, at han sendte en besked til Tiltalte om natten. Han husker ikke, hvad
der stod.

Foreholdt, at der stod "Jeg redder dig", har vidnet forklaret, at det er rigtigt. Han
skrev det, fordi Tiltalte blev beskyldt for at tæske en pige, og det var ikke
vidnets opfattelse, og derfor ville han gerne hjælpe. Han mener ikke, at han fik
svar fra Tiltalte. Han husker, at han sendte en besked til Person 1 med no-get af
det samme indhold, som han skrev til Tiltalte.

Foreholdt bilag 32, afhøringsrapport af 15. december 2021, Fil 1 side 126,
"lydbesked", har vidnet forklaret, at det er rigtigt, at han sendte beskeden til
Person 1. Han var fuld og meget påvirket af hele situationen. Han var over-
rasket over hele situationen. Han synes, at det var meget voldsomt, at politiet
skulle indblandes, idet han ikke var af den opfattelse, at der var sket noget, som
de skulle blandes ind i. Han føler, at han var i lejligheden længere tid end en
time. Forurettede var oppe i et gear, hvor hun råbte og skreg og sagde, at Tiltalte
havde voldtaget hende, og derefter græd hun stille og roligt. Det vekslede
meget.

Forespurgt af forsvareren har vidnet forklaret, at han ikke bemærkede blod på
sengen eller sengekanten. Som han husker det, var der kun blod på gulvet og på
Forurettede. Han husker ikke med 100 % sikkerhed, om der var dyner på. Han
husker det som en meget hvid seng. Så hvis der har været sengetøj på, har den
været med hvidt betræk. Vidnet ved ikke, om Tiltalte havde en eller flere ringe
på. Han husker ikke, at han havde ring på, men en halskæde.

Forespurgt af anklageren har vidnet forklaret, at han vel ikke kan gøre for, at
han kan huske, at sengen var meget hvid, men at politiet ikke spurgte ind til
sengen. Han har ikek talt med Tiltalte om hverken dyne eller seng.

Forespurgt har vidnet forklaret, at Forurettede ikke lignede én, der havde fået
fire-fem knytnæveslag af Tiltalte. Det var vidnets indtryk, at flængen var sket i
forbindelse med den uheldige lussing. Den eneste kilde til blod var den flæk-
kede læbe.

Vidne 2 har forklaret, at hun og Forurettede har kendt hinanden i et lille års tid.
De er naboer. De var den 27. november 2022 i byen sammen. Det var ikke
første gang, de var i byen sammen. Forurettede skulle



/

side 14

på arbejde næste dag. Hun var enten på et plejehjem eller på sygehuset. De var
sammen med en af vidnets kammerater. De lavede mad sammen ved ca. 18.00-
19-00 tiden. Til maden drak de vin. De havde købt tre flasker. Hun tror, at de
drak et par flasker vin, og hun fik også et par øl. Kammeraten tog hjem.
Forurettede og vidnet tog videre til Butcher's. Hun tror, at klokken var ca.
00.00. De var opmærksomme på, at det ikke skulle vare hele natten. De mødte
nogle fyre fra TV-program og faldt i snak med dem. På et tidspunkt forlod hun,
Vidne 1, Forurettede og Tiltalte Butcher's. Hun gjorde sig ikke så mange tanker
om, hvad der skulle ske. Hun tænkte mest som en "efterfest", hvor de skulle
drikke. Hun tænkte, at det nok kunne ende med sex. På vej hjem be-mærkede
hun, at Tiltalte var meget pågående overfor både hende og Forurettede. Tiltalte
talte på et tidspunkt i telefon. Efter samtalen gik Tiltalte med hende og var
meget pågående. Tiltalte lagde op til, at de skulle have sex i gågaden. Vid-net
sagde nej, for det ville hun ikke. Tiltalte var meget vedholdende og ville gerne
have sex. Forurettede gik med Vidne 1 foran. Tiltalte trak på et tidspunkt
Forurettede ned af en sidegade, hvor de stod. Hun kunne ikke høre, hvad der
blev sagt, men hun kunne se, hvad der skete imellem dem. Forurettede ville
tilbage til vidnet og Vidne 1, men Tiltalte ville have hende med ned ad
sidegaden.

Hun så ikke, at der skete noget seksuelt på gåturen. Måske blev der kysset.
Tiltalte rørte ved vidnets bryster og numse, og det samme gjorde han ved
Forurettede. Tiltalte fik ikke et blowjob af Forurettede. Hun kan ikke se,
hvornår det skulle være foregået. Tiltalte havde travlt med at komme hjem. Hun
og Tiltalte var inde i lejligheden som de første. Vidne 1 biksede med at få sine
sko af. Da Vidne 1 kom ind i lejligheden, bemærkede hun, at Tiltalte og
Forurettede gik ind i so-veværelset. Vidnet var sammen med Vidne 1. Der gik få
minutter, og hun hørte stønnelyde og klaskelyde fra soveværelset. Hun og Vidne
1 kiggede på og smilte til hinanden og tænkte nok begge, at de andre var hurtige
til at komme igang. Hun kunne høre, at Forurettede stønnede. Hun kunne høre
rytmiske klaskelyde. Hun tænkte, at det var okay, og hende og Vidne 1 fortsatte.
Det næste, hun hørte, var, at Forurettede råbte "Hjælp, stop, der er blod over det
hele."Vidnet og Vidne 1 styrtede ind på værelset. De var begge nøgne. Hun vil
tro, at Tiltalte og Forurettede havde været på værelset i 5-7 minutter, inden hun
hører Forurettede råbe op. Da hun kom ind i hælene på Vidne 1, så hun blod, for
gulvet var smurt ind i blod. Hun så Forurettede sad nøgen på gulvet med blod i
hovedet. Hun så Tiltalte stod og være ved at tage sine bukser på. Det første, hun
tænk-te, var, at Forurettede var blevet slået. At der var sket noget med
Forurettede. Forurettede hulkede, og vidnet var chokeret. Tiltalte sagde ikke så
meget. Han havde travlt med at få sit tøj på. Hun så på ham, men både hun og
Vidne 1 var me-get over Forurettede. Hun husker ikke, at Tiltalte sagde, hvad
der var sket. Hun tror, at hun spurgte ud i lokalet, "Hvad er der sket". Hun fik
ikke nogen for-klaring på, hvad der var sket. Hun var vel nysgerrig på, hvad der
var sket, men hendes første tanke var at få Tiltalte ud af lejligheden. Det var
vidnet, der ringede til politiet. Lige da Tiltalte var gået, gik vidnet tilbage til
værelset og spurgte, om de var enige om, at hun ringede til politiet. Hun ringede
herefter til politiet. Frem til politiets ankomst, var Forurettede meget forvirret,
og hun vid-ste ikke helt, hvad der var foregået. Hun var i en choktilstand. På det
tids-



/

side 15

punkt sagde Forurettede ikke, hvad der var foregået. Hun sagde blot, "Han har
slå-et mig". Det, der står tydeligst for hende, er, at hun og Vidne 1 havde gang i
noget, idet de hørte sexlyde. Hun husker det som sagt, som hun hørte
Forurettede stønne. Der var ikke noget alarmerende i de lyde. Vidnet tog med
Forurettede på skadestue.

Forespurgt af forsvareren har vidnet forklaret, at hun stadig er veninde med
Forurettede. Forespurgt, om hun har talt med Ekstra Bladet, forklarede hun, at
hun mener, at hun har talt med Se og Hør. Hun har sagt til en journalist, at
Forurettede var blevet slået, men ikke hvordan eller hvor mange gange. Da hun
kom ind i værelset, så Forurettede meget medtaget ud i hovedet. Da vidnet så
hende, havde hun blod i hovedet. Efterfølgende har hun fundet ud af, at blodet
stammede fra læben. Hun bemærkede ikke, om der var blod på sengen. De tre
ting, hun havde fokus på var gulvet, Forurettede og Tiltalte. Hun bemærkede
ikke, om Tiltalte havde ringe på. Hun sagde til Tiltalte, at han skulle gå, fordi
Forurettede gerne ville have, at han forlod lejligheden. Hun hørte ikke Tiltalte
stønne. Hun hørte kun Forurettede stønne. Hun kan ikke vurdere, om det lød
nydende eller andet. Hun hørte klaskelyde. Vidne 1 havde lagt en dyne om
Forurettede. Hun lagde ikke mær-ke til, om der var blod på dynen.

Forespurgt af retsformanden om hvor mange dyner, der lå på sengen, har vidnet
forklaret, at hun mener, at der lå to dyner. Hun kan ikke sige med sik-kerhed,
om den ene dyne var blevet fjernet fra sengen, inden hun og Vidne 1 kom ind på
soveværelset.

Forevist foto side 19 har vidnet forklaret, at det godt kan have været sådan, det
så ud, da hun kom ind på værelset.

Vidnet politiassistent Vidne 4 har forklaret, at han den pågældende nat blev
kaldt til Adresse. Da han og kollegaen kom frem og ind i lejligheden, sad
forurettede i sofaen med en dyne om sig. Der sad en kvinde og en mand på hver
sin side af hende. De bad de to andre personer om at forlade stuen, så de kunne
tale med forurettede alene.

Foreholdt foto 12, fil 1, side 23, har vidnet forklaret, at forurettede sad i so-faen,
og dynen var også i sofaen. Forurettede var noget rystet og chokeret, og de
prøvede at få en forklaring fra hende. Hun gav en meningsfuld forkla-ring. Han
har ikke haft med anholdelsen af Tiltalte at gøre.

Forespurgt af forsvareren har vidnet forklaret, at han mener, at han kortva-rigt
var inde i soveværelset, lige inden de tog fra stedet. Det var kollegaen, der
udfærdigede gerningsstedsundersøgelsen. Han bemærkede ikke, om der var
blod på dynen.

Forespurgt om hvilken farve, dynen havde, har vidnet forklaret, at han jo lige
har fået forevist et billede af den, så han kan sige, at den var mørk med mønster
på.



/

side 16

Forsvareren har oplyst, at der er fundet fingerringe i Tiltaltes celle, og den ene
ring er der fundet blod på.

Øvrige oplysninger:

Det fremgår af Retskemisk Erklæring af 28. november 2021:

[ Retskemisk erklæring vedr. tiltalte udeladt pga. personfølsomme oplysninger ]

[ ]



/

[ Retskemisk erklæring fortsat ]

[ ]

[ Personundersøgelse af forurettede udeladt pga. personfølsomme oplysninger ]

side 17

Der er den 28. november 2021 foretaget personundersøgelse af
Forurettede. Det fremgår af erklæring af 3. december 2021:



/

side 18

[ Personundersøgelse af forurettede fortsat ]



/

side 19

[ Personundersøgelse af forurettede fortsat ]



/

side 20

[ Personundersøgelse af forurettede fortsat ]



/

side 21

[ Personundersøgelse af forurettede fortsat ]



/

[ Personundersøgelse af forurettede fortsat ]

[ Personundersøgelse af forurettede udeladt pga. personfølsomme oplysninger ]

side 22

Professor Vidne 3 har den 12. april 2022 udfærdiget følgende er-
klæring:



/

side 23

[ Personundersøgelse af forurettede fortsat ]

[ ]

Tiltalte er ti dligere straffet ved Retten på Færøerne den 13. maj 2014 efter
straffelovens § 244 med fængsel i 30 dage, betinget, prøvetid 1 år fra endelig
dom.

Tiltalt e har om sine personlige forhold forklaret, at han er venstrehåndet. Hans
højre hånd er ret uanvendelig. Hans fremtidsplaner er blevet ødelagt. Han har
hjulpet andre mennesker med at justere deres vægt og træne. Men at hjælpe
unge mennesker er ikke godt, når han sidder i denne situation. Han bor i By i
Spanien i en lejlighed sammen med tre kammerater. Han har en kæreste, som
bor i Danmark. Han kommer fra Færøerne, og det gør kære-sten også. Han har
sin mor, søstre i Danmark. Hans far bor på Færøerne.

Tiltalt e har under denne sag været frihedsberøvet fra den 28. november 2021 til
den 29. november 2021.

Rettens begrundelse og afgørelse

Tiltalte, Forurettede, Vidne 1 og Vidne 2 er enige om, at de forlod Butcher's
med en fælles forståelse om, at der skulle dyrkes sex i Forurettedes lejlighed,
men konstellationen var endnu ikke fastlagt.



/

side 24

De havde alle indtaget alkohol, og der blev efterfølgende fundet kokain i
tiltaltes blod. Mindstepromillen målt kl. 7.50 sammenholdt med anholdelses-
tidspunktet kl. 04.02 tyder på en promille på anholdelsestidspunkt tæt på 2,00,
og tiltalte har ikke forklaret om indtagelse af hverken kokain eller al-kohol efter
sin returnering til Butcher's.

Det kan efter pigernes forklaringer lægges til grund, at tiltalte undervejs var ret
nærgående, mens hans forklaring om, at Forurettede underrvejs gav ham et
blowjob, må afvises.

Efter deres ankomst til lejligheden forsvandt tiltalte og Forurettede ret hurtigt
ind på soveværelset for at dyrke sex, mens Vidne 2 og Vidne 1 gik i gang i
stuen, og efter 5-7 minutter hørte de Forurettede råbe op inde i soveværelset,
som de uden at tage tøj på straks gik ind på, hvor de så en del blod på gulvet og
Forurettede siddende sammenkrøbet på gulvet ved sengen med blod på venstre
del af ansigtet og i håret, mens tiltalte var ved at tage sit tøj på.

Forurettede var umiddelbart mest fokuseret på blodet og på, at tiltalte havde
slået hende, men allerede kl. 02.27 blev tiltalte anmeldt for voldtægt, ligesom
Vidne 1 lejligheden hørte hende sige, at tiltalte havde voldtaget hende, så denne
opfattelse af episoden er ikke noget, Forurettede har stykket sammen i dagene
ef-ter.

Tiltalte har forklaret, at de påviste skader i ansigtet må stamme fra, at
Forurettede faldt ned på gulvet, da han trak hende hen mod sig, mens han tog
hende bag-fra, men udfra skadernes karakter, indholdet af personundersøgelsen
af Forurettede og professor Vidne 3's erklæring samt forklaring i retten må
denne skadesårsag betragtes som ret usandsynlig.

Tiltalte har endvidere forklaret om en indledende lussing, men han mener dog
ikke, at Forurettede kom til at bløde af lussingen. Skaderne tyder heller ikke på,
at der er tildelt en lussing, idet der ikke er afsat aftryk af fingre.

Skaderne tyder ikke på, at hun er blevet ramt af en hånd med en ring.

Derimod har hun forklaret, at tiltalte ud af det blå begyndte at slå hende i an-
sigtet med knyttet hånd, som han fremførte mere som en hammer end et di-
rekte knytnæveslag, hvilket Vidne 3 ud fra de lokale traumer finder mere sand-
synligt, idet disse traumer kan skyldes, at hun blev ramt enten af lillefinger-
knoen eller håndbagen.

Det er derfor og ud fra antallet af skader uden rimelig tvivl bevist, at tiltalte slog
hende i ansigtet fire-fem gange, og på det tidspunkt må Forurettedes samtykk-e
til sex ud fra læren om bristede forudsætninger anses for bortfaldet, da hun blev
presset ned på sengen, anbragt på maven og fastholdt, mens tiltalte spredte
hendes ben, trængte ind i hendes skede bagfra og foretog samlejebe-



/

side 25

vægelser.

Når man slår, presser, fastholder og trænger ind, foreligger der et direkte for-sæt
til voldtægt.

Det er helt naturligt, at hun i situationen først satte sig verbalt til nødværge efter
måske 2 minutter, hvilket Vidne 1 og Vidne 2 straks reagerede på, og til-talte
var meget hurtig til at få sig klædt på.

Tiltalte er derfor skyldig i overensstemmelse med tiltalen.

Straffen fastsættes til fængsel i 2 år 6 måneder, jf. straffelovens § 216, stk. 1.

Der er herved lagt vægt på, at der er tale om en kontaktvoldtægt, der ofte begås
i forurettedes hjem, men også, at der blev slået flere gange i ansigtet med skader
til følge af en offentlig kendt person, der burde være et forbillede for andre
unge.

Retsformanden tager erstatningspåstanden til følge som nedenfor bestemt.

Thi kendes for ret:

Tiltalte skal straffes med fængsel i 2 år 6 måneder

Tiltalte skal betale sagens omkostninger.

Tiltalte skal inden 14 dage til Forurettede v/advokat Annette Pe-tersen,
Vindegade 74, 3. sal, 5000 Odense C betale 100.000 kr. med tillæg af
procesrente fra den 23. juni 2022.

Dommer



/